
Serviciul Juridic si Contencios Administrativ

Nr.25078/3.11/2026
RAPORT DE SPECIALITATE

la proiectul de hotărâre privind modificarea Hotărârii Consiliului Județean Maramureș nr. 253/2026 privind aprobarea Regulamentului de organizare și funcționare a Comisiei de acord unic a județului Maramureș
Regulamentul de organizare și funcționare a Comisiei de acord unic a județului Maramureș și componența instituțională a acesteia au fost aprobate prin Hotărârea Consiliului Județean Maramureș nr. 253/2026. Ulterior adoptării s-a procedat la verificarea regulamentului prin raportare la textele Codului și la ordinele emise în aplicarea acestuia, inclusiv cu ocazia elaborării regulamentului comisiei de acord unic a Municipiului Baia Mare. 

Dispozițiile legale aplicabile în cauză, sunt următoarele:

- art. 83-85, art. 118 alin. (2) lit. u), art. 266, art. 267, art. 269, art. 273, art. 304-308, art. 311, art. 315, art. 316 și art. 357 din Legea nr. 169/2026 privind Codul amenajării teritoriului, urbanismului și construcțiilor;

- Ordinul Ministrului dezvoltării, lucrărilor publice și administrației nr. 1.022/2026 privind aprobarea Procedurii de elaborare, modificare/actualizare și aprobare a documentațiilor de amenajare a teritoriului și a documentațiilor de urbanism, a formularelor utilizate, precum și a listei avizelor necesare, publicat în Monitorul Oficial al României, Partea I, nr. 724 bis din 28 august 2026;

- Ordinului Ministrului dezvoltării, lucrărilor publice și administrației nr. 975/2026 privind aprobarea modelelor formularelor referitoare la autorizarea construirii, publicat în Monitorul Oficial al României, Partea I, nr. 711 din 26 august 2026 și reprodus în nr. 711 bis din aceeași dată;

- art. 59, art. 61 și art. 62 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

- art. 7 din Legea nr. 52/2003 privind transparența decizională în administrația publică, republicată;

Proiectul de hotărâre se supune procedurii de transparență decizională prevăzute de Legea nr. 52/2003 privind transparența decizională în administrația publică, republicată.

           Dispozițiile legale invocate anterior, alături de cele prevăzute art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și art. 196 alin. (1) lit. a) din O.U.G. nr. 57/2019 privind Codul Administrativ, cu modificările şi completările ulterioare, confera cadrul legal necesar aprobarii proiectului de hotărâre privind modificarea Hotărârii Consiliului Județean Maramureș nr. 253/2026 privind aprobarea Regulamentului de organizare și funcționare a Comisiei de acord unic a județului Maramureș.  

